Okresná prokuratúra Banská Bystrica 
Partizánska cesta 1, 975 63 Banská Bystrica 1 	

Sp. zn. : 1 Pv 303/13/6601	Banská Bystrica, 29.1.2014
EEČ : 2-45-37-2014

U Z N E S E N I E

Trestná vec:	obvinený XXXXX  
Prečin:	Výtržníctvo podľa § 364 odsek 1 písmeno e Trestného zákona číslo 300/2005 Zbierky zákonov v znení zákona číslo 334/2012 Zbierky zákonov

Rozhodol: 	prokurátorka Okresnej prokuratúry Banská Bystrica
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenou:
1.	XXXXX
	dátum narodenia: XXXXX
	miesto narodenia: XXXXX
Obsahom zmieru je:
Obvinený  XXXXX vyhlásil, že spáchal skutok spočívajúci v tom, že 

dňa 16.6.2013 v čase okolo 19. 00 hod. v Banskej Bystrici, na ul. XXXXX pred obytným domom s popisným  č. 6 nahý vykrikoval pred okoloidúcimi osobami na manželský pár vulgárne sexuálne narážky a nabádal XXXXX k rôznym sexuálnym praktikám

napĺňajúci znaky prečinu výtržníctva podľa § 364 ods. 1 písm. e) Tr. zákona,

dňa 21. januára 2014 zložil na účet Okresnej prokuratúry XXXXX č. účtu: XXXXX vedený v Štátnej pokladnici Bratislava sumu 80 €

určenú na všeobecne prospešné účely pre XXXXX XXXXX  v polovici a na pomoc obetiam trestnej činnosti, v polovici. 

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ XXXXX - Východ pod spisovou značkou ORP-685/OV-BB-2013.
vedené na tom skutkovom základe, že dňa 16.6.2013 v čase okolo 19. 00 hod. v Banskej Bystrici, na XXXXX pred obytným domom s popisným  č. 6 nahý vykrikoval pred okoloidúcimi osobami na manželský pár vulgárne sexuálne narážky a nabádal XXXXX k rôznym sexuálnym praktikám

Odôvodnenie: 
Policajt Okresného riaditeľstva PZ, Obvodného oddelenia XXXXX východ uznesením ČVS: ORP-XXXXX podľa § 199 ods. 1 Tr. poriadku začal trestné stíhanie pre prečin výtržníctva podľa § 364 ods. 1 písm. e) Tr. zákona. Následne dňa 8.8.2013 podľa § 206 ods. 1 Tr. poriadku vzniesol obvinenie XXXXX, nar. XXXXX, trv. bytom XXXXX, XXXXX pre prečin výtržníctva podľa § 364 ods. 1 písm. e) Tr. zákona. Obvinenie bolo menovanému vznesené  na skutkovom základe, že dňa 16.6.2013 v čase okolo 19. 00 hod. v Banskej Bystrici, na ul. XXXXX pred obytným domom s popisným  č. 6 nahý vykrikoval pred okoloidúcimi osobami na manželský pár vulgárne sexuálne narážky a nabádal XXXXX k rôznym sexuálnym praktikám.

	V priebehu prípravného konania boli vykonané úkony potrebné k náležitému objasneniu skutkového stavu veci. Bol vypočutý obvinený XXXXX, svedkyňa - poškodená XXXXX,   svedkovia XXXXX, XXXXX, XXXXX, XXXXX,  XXXXX, XXXXX, XXXXX a  XXXXX.

	V priebehu skráteného vyšetrovania bol znalcami z odboru zdravotníctvo a farmácia, odvetvie psychiatria vypracovaný znalecký posudok, v ktorom znaleckom posudku znalci  u obvineného XXXXX nezistili duševné ochorenie ani závislosť obvineného od užívania alkoholu. Konštatovali, že obvinený nie je nebezpečný pre svoje okolie.

Do vyšetrovacieho spisu bol  tiež zabezpečený odpis z registra trestov a  správy a posudky k osobe obvineného.

Vykonanými dôkazmi bolo nepochybne zistené, že došlo k spáchaniu skutku, pre ktoré bolo vedené trestné stíhanie, súčasne, že tento skutok napĺňa znaky prečinu výtržníctva  podľa § 364 ods. 1 písm. e) Tr. zákona a taktiež bolo nepochybne zistené, že skutku sa dopustil obvinený XXXXX.
 
	Preskúmaním spisového materiálu zisťujem, že sa koná o trestnom čine, na ktorý zákon ustanovuje trest odňatia slobody s hornou hranicou neprevyšujúcou hranicu ustanovenú v § 220 ods. 1 Tr. poriadku. 

	Dňa 5. decembra 2013 bol predmetný spisový materiál odstúpený probačnému a mediačnému úradníkovi Okresného súdu v Banskej Bystrici, kde bola realizovaná mediácia, v rámci ktorej obvinený XXXXX  a poškodená XXXXX uzatvorili zmier. Obvinený urobil vyhlásenie, že sa dopustil skutku, pre ktorý je stíhaný, zložil sumu 80 € na všeobecne prospešné účely. Súčasne obvinený aj poškodený vyhlásili, že zmier uzatvorili slobodne, vážne a s jeho schválením súhlasia, sú si vedomí i dôsledkov schválenia zmieru. Poškodená XXXXX si neuplatnila žiadny nárok na náhradu škody.

	Zložená suma 80 €  na účet Okresnej prokuratúry XXXXX dňa 21.1.2014, z ktorej 50% (40 €) je určených pre XXXXX XXXXX a 50% (40 €) je určených na pomoc obetiam trestnej činnosti, je postačujúca. 

	Obvinený XXXXX v minulosti nebol  súdom trestaný, nebol postihnutý ani za spáchanie priestupku.
  
Podľa § 220 odsek 1 Trestného poriadku v konaní o prečine, na ktorý zákon ustanovuje trest odňatia slobody, ktorého horná hranica neprevyšuje päť rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený
a) vyhlási, že spáchal skutok, za ktorý je stíhaný, a nie sú odôvodnené pochybnosti o tom, že jeho vyhlásenie bolo vykonané slobodne, vážne a určito,
b) nahradil škodu, pokiaľ bola činom spôsobená, alebo urobil iné opatrenia na náhradu škody, alebo inak odstránil ujmu vzniknutú trestným činom, a
c) zloží na účet súdu a v prípravnom konaní na účet prokuratúry peňažnú sumu určenú konkrétnemu adresátovi na všeobecne prospešné účely, a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery považuje takýto spôsob rozhodnutia za dostačujúci.

	Vzhľadom na povahu a závažnosť spáchaného činu, na mieru akou bol trestným činom dotknutý verejný záujem, na osobu obvineného a na jeho osobné a majetkové pomery som dospela k uzáveru, že takýto spôsob rozhodnutia je postačujúci. Preto bolo rozhodnuté tak, ako je uvedené vo výrokovej časti tohto rozhodnutia. 

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Alexandra Jelšovská
prokurátorka